En erhvervsbruger betaler en højere provision for at få en mere fremtrædende relativ placering, f.eks. ved auktioner, der gennemføres som led i premium- og partnerprogrammer

Erhvervsbrugeres eller virksomhedswebstedsbrugeres periodiske pligt til betalt rangordning eller fælles salgsfremmende foranstaltninger inden for eller på de pågældende onlineformidlingstjenester eller onlinesøgemaskiner

Direkte betaling for anbefalinger fra den relevante udbyder af onlineformidlingstjenester eller onlinesøgemaskiner eller prioriteret placering

Direkte betaling for at fremme synligheden af erhvervssider på de sociale medier, onlineoplysningstjenester eller andre onlineformidlingstjenester

Direkte (engangs-) betaling for øget synlighed i bestemte perioder

(Regelmæssig) direkte betaling, der fører til et produkt, der har en fremtrædende plads i en rangordning

Loyalitetsprogrammer eller premiumprogrammer Erhvervsbrugere kan betale for visse premiumfunktioner gennem loyalitets- eller premiumprogrammer, som platformene tilbyder. Blot det at være medlem af sådanne programmer frem for eventuelle objektive virkninger af medlemskabet på resultater, der måles under forskellige hovedparametre (f.eks. leveringshastighed i forbindelse med e-handel), kan indirekte forbedre en erhvervsbrugers rangordning på grund af konfigurationen af de rangordningsmekanismer, der kan begunstige de virksomheder, der er medlemmer.

Køb i apps Køb i apps er ekstra indhold eller abonnementer i apps på mobile enheder eller desktopcomputere, der er tilgængelige, efter at selve appen er downloadet. Ikke alle apps tilbyder køb i appen, men nogle eller alle funktioner i en app kan kræve, at brugerne foretager et engangskøb i appen eller tegner et (betalt) abonnement. Eksempler omfatter ekstra funktioner i appen, premiumversioner og reklamefri versioner osv. Erhvervsbrugere, der tilbyder apps med køb i appen, betaler normalt provision til platformen ved disse køb. Dette kan forbedre synligheden af deres apps i søgeresultaterne. I nogle tilfælde kan der endda henvises til køb i appen i rangordningen, som foretages af udbydere af app-butikker, som er adskilt fra og supplerer den underliggende app, hvilket ligeledes øger den samlede »relative fremtrædende placering« af den pågældende app.

Accessoriske tjenester I lighed med loyalitets- eller premiumprogrammer kan den blotte omstændighed, at den relevante udbyder af onlineformidlingstjenester leverer accessoriske tjenester, såsom forskudsbetaling, spærring, opfyldelse, cloud-tjenester, rabatter, logistik, forsikring osv., påvirke rangordningen.

Belønnings-/incitamentstrukturer Belønningsprogrammer, der giver kreditter til gratis annoncering på onlineplatforme — hvilket påvirker den relative fremtrædende placering — til gengæld for, at f.eks. erhvervsbrugere udvider deres udbud af produkter eller tjenester på de pågældende onlineformidlingstjenester, for så vidt angår bredden og/eller omfanget, eller til gengæld for, at man forpligter sig til at foretage prisnedsættelser i løbet af bestemte perioder, hvor den deraf følgende øgede relative fremtrædende placering ikke blot skyldes de relative prisforskelle — hvor prisen er en vigtig parameter

Tillidsmærkning Licensafgifter for tillidsmærker, hvor den relevante udbyder af onlineformidlingstjenester eller af onlinesøgemaskiner på den ene eller anden måde er knyttet til det specifikke tillidsmærke

Eneret Aftaler om eneret, hvis de kan føre til en bedre rangordning. Dette kan være tilfældet, hvis sådanne aftaler er frivillige — i modsætning til aftaler, som erhvervsbrugere af onlineformidlingstjenester pålægges ensidigt — og kun anvendes af en undergruppe af erhvervsbrugere.

Overskudsdeling Der kan være tale om indirekte vederlag i en situation med overskudsdeling, når godtgørelsen f.eks. udbetales som en procentdel af de links, der klikkes på på den henvisende onlinesøgemaskine. En virksomhed kan f.eks. få en højere placering på listen over søgeresultater, hvis den accepterer at give udbyderen af onlinesøgemaskinen mulighed for at vise virksomhedens indhold i en nyhedstjeneste eller en podcasttjeneste, som den samme udbyder driver.

Adgang til og brug af data Erhvervsbrugere kan aftale at give bedre adgang til eller andre kontraktlige/juridiske rettigheder vedrørende de data, de genererer ved at bruge onlineformidlingstjenesterne, til udbyderne af disse tjenester. En sådan kontraktlig forpligtelse vedrørende data kan, hvis den kun indgås af en undergruppe af erhvervsbrugere, påvirke rangordningen på forskellige måder, herunder som følge af gode råd til optimering for at opnå en bedre placering i rangordningen eller viden, som udbyderen tilbyder til gengæld. Disse data er værdifulde oplysninger, der også kan give onlineformidlingstjenester en stærk kommerciel eller konkurrencemæssig fordel, herunder når de selv aktivt sælger på de samme onlineformidlingstjenester.